Transaktivister vs lesbiske feminister: “Det er ikke transfobisk at have en genital præference…”

‘En koalition af aktivister mod transfobi’ fortæller på Konfront.dk, at de lørdag blokerede indgangen til Kvindehuset, hvor lesbiske feminister havde planlagt et arrangement. Der skulle ikke været en platform for ‘bio-essentialistiske’ ‘cis-lesbiske’, de såkaldte TERFs (‘Trans-Exclusionary Radical Feminists’). Revolutionen æder sine børn, og det er om ikke andet, så i det mindste god underholdning. Beretning af en lesbisk feminist, sakset fra Facebook.

“Kære kvindehusgruppe ..jeg bliver nødt til at dele denne oplevelse med jer alle, fordi jeg synes det kommer os alle ved. I går da vi (gruppen lesbiske feminister) ankom til kvindehuset, for at have det møde vi havde booket os ind til. Blev vi mødt af en låst port, med formummede unge mennesker bag gitteret og sort-hvide bannere der hang ud fra vinduerne på 2 sal.og blev forment adgang.

Vi blev fotograferet både med kamera og mobiltlf. Den eneste der ikke havde tørklæde for ansigtet var deres talspersonen Justice .. Hun stod uden for, og jeg spurgte hende hvem de var, og hvorfor de ville forhindre os i at holde vores møde. Hun ville ikke svare på hvem de var, men sagde noget om, at der jo var mange ting der kørte i grupper på nettet. Til det andet svarede hun at de vidste at i vores gruppe var der mange kendte transfober !!

Jeg prøvede at snakke med hende om at der er mange forskellige former for feminisme i dag. Og fordi at man er kritisk overfor den aggressive form for transaktivisme behøver man ikke at være transfob og at det faktisk er både legitimt og normalt at have forskellige feministiske holdninger, og måske var det bedre at mødes og snakke om det hele, end at gribe til den form for ‘latterlig’ aktion. Hun og jeg blev ikke enige, jeg kunne faktisk godt lide hende, men måtte også sige at det for mig var nærmest tragikomisk at blive udelukket fra kvinde huset, når jeg og mange af de andre i gruppen havde været med til at tage/ besætte det første kvindehus. og så især i en aktion af en en gruppe af ‘ukendt’ køn…der ikke var tilknyttet kvindehuset og som kun havde transfokus.

….Hvem er det der synes det er i orden med sådan en aktion ? Det er jo absolut ikke i orden, at forhindre en gruppe af lesbiske kvinder i at holde deres i lang tid annoncerede møde i kvindehuset. Og med fare for at lyde træt og gammel, så er forsøg på samtale med dem lidt som at prøve at snakke med nogen der bare skriger ‘alle dem der ikke hopper er transfober, alle dem der ikke hopper er transfober’“ (Kirsten Johnsen Stick, 6. oktober 2019)